Document ID: 31995R1701

ΚΑΝΟΝΙΣΜΟΣ (ΕΚ) αριθ. 1701/95 ΤΗΣ ΕΠΙΤΡΟΠΗΣ της 11ης Ιουλίου 1995 σχετικά με τη διακοπή της αλιείας της πεσκανδρίτσας από σκάφη που φέρουν τη σημαία της Γαλλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3368/94 του Συμβουλίου της 20ης Δεκεμβρίου 1994 περί καθορισμού για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το έτος 1995, καθώς και ορισμένων όρων υπό τους οποίους είναι δυνατόν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις πεσκανδρίτσας για το 1995 7 ότι προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκεινται σε ποσοστώσεις, είναι αναγκαίο η Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει τις ποσοστώσεις που έχουν χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα πεσκανδρίτσας στα ύδατα των διαιρέσεων CIEM VIII c IX, X 7 COPACE 34.1.1 (ζώνη ΕΚ) από σκάφη που φέρουν τη σημαία της Γαλλίας ή είναι νηολογημένα στη Γαλλία, έχουν καλύψει την ποσόστωση που είχε χορηγηθεί για το 1995 7 ότι η Γαλλία απαγόρευσε την αλιεία του αποθέματος αυτού από τις 7 Ιουλίου 1995 7 ότι κατά συνέπεια, είναι αναγκαίο να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με τα αλιεύματα πεσκανδρίτσας στα ύδατα των διαιρέσεων CIEM VIII c IX, X 7 COPACE 34.1.1 (ζώνη ΕΚ) από σκάφη που φέρουν τη σημαία της Γαλλίας ή είναι νηολογημένα στη Γαλλία, θεωρούνται ότι έχουν εξαντλήσει την ποσόστωση που έχει χορηγηθεί στη Γαλλία για το 1995.
Απαγορεύεται η αλιεία πεσκανδρίτσας στα ύδατα των διαιρέσεων CIEM VIII c IX, X 7 COPACE 34.1.1 (ζώνη ΕΚ) από σκάφη που φέρουν τη σημαία της Γαλλίας ή είναι νηολογημένα στη Γαλλία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 7 Ιουνίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1995.

Labels: 8
18
6